Primul album vândut în peste un milion de exemplare pe timp de pandemie.
"Folklore" e primul album vândut în peste 1 milion de exemplare în 2020. Anul trecut Swift reuşise o performanţă asemănătoare cu albumul "Lover". Vânzările de albume au scăzut semnificativ în ultimii ani.
Albumul Folklore al lui Taylor Swift e primul care depăşeşte un milion de copii vândute în 2020. Albumul surpriză, lansat în iulie, revine şi în fruntea topului Bilboard săptămâna asta. Fanii s-au înghesuit să cumpere o ediţie limitată, semnată de Swift în încercarea de a-i convinge să voteze la alegerile prezidenţiale din SUA. Singurul artist care a vândut peste un milion de exemplare dintr-un album în 2019 este tot Taylor Swift, cu 1.09 milioane de exemplare din albumul Lover, lansat anul trecut.Vânzările de albume au scăzut semnificativ în ultimii ani, de când fanii preferă să asculte piesele separat, direct pe platformele de streaming. În 2015 de exemplu, Adele vindea 8 milioane de exemplare din albumul ei ‘25‘.